section_heading: Karijera
paragraph_text: Collins je i glazbeni producent. Izdao je nekoliko samostalnih nosača zvuka, među kojima su singlovi Cock Robin, Atlantic One, Stalag i Nuclear Weapon između 1969. i 1971., kao i pregršt albuma koje je objavio poslije. Bio je članom studijskog glazbeničkog sastava iz 1970-ih The Revolutionaries studija Channel One, zatim sastava Impact All Stars i Black Roots Players Sugara Minotta, gdje je svirao na brojnim klasičnim pjesmama iz doba roots reggaea i na albumu Black Roots iz 1979.